**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE**

**“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį ilgalaikį ir trumpalaikį materialųjį turtą ir perduoti šį turtą savivaldybės biudžetinėms įstaigoms valdyti ir naudoti patikėjimo teise (priedas).

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos kultūros ministerija (toliau ­- Kultūros ministerija), įgyvendindama Dainų švenčių tradicijos tęstinumo 2007 – 2011 m. programą bei vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos vietos savivaldos įstatymu, rengia Lietuvos Respublikos vyriausybės nutarimo „Dėl valstybės turto perdavimo“ projektą, kuriuo vadovaujantis savivaldybių nuosavybėn savarankiškoms funkcijoms įgyvendinti bus perduoti savivaldybių kolektyvams iš valstybės biudžeto lėšų įsigyti muzikos instrumentai, siūti lietuvių tautiniai kostiumai ir jų detalės.

Lietuvos liaudies kultūros centras kreipėsi į savivaldybę su prašymu parengti ir priimti savivaldybės tarybos sprendimą perimti valstybės turtą savivaldybės nuosavybėn.

Nurodytas turtas, jį perėmus savivaldybės nuosavybėn, bus perduotas valdyti ir naudoti patikėjimo teise Klaipėdos miesto savivaldybės biudžetinėms įstaigoms

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos miesto savivaldybės biudžetinėms įstaigoms valdyti ir naudoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis ir trumpalaikis materialusis turtas, kurį savivaldybė gali perduoti savo biudžetinėms įstaigoms valdyti ir naudoti patikėjimo teise, jų veiklai vykdyti.

Teikiame svarstyti šį sprendimo projektą.

Turto skyriaus vedėja Genovaitė Paulikienė